Stootsstroß 2305

De Stootsstroß 2305 (amtli: Staatsstraße 2305 (Obkiazung: St 2305) is a vakeahli bedeitnde, insgsomt 47 km longe Stootsstroß im Landkroas Aschaffenburg und Landkroas Moa-Spessart in Untafrankn. De St 2305 dient unta ondam ois Autobohzuabringa vom neadlichn Spessart zua A 45 und vabindt de Bundesstroß 8 mid da Bundesstroß 276. Ihra Bedeitung ois Haptvakeahsader vom Kahlgrund trogt ihr scherzhofta Beinoma "Kahlgrund-Highway" RechnungKein Tempo 30 auf dem »Kahlgrund-Highway« Artikel aus dem Main-Echo vom 26. November 2011. Vo da B 8 bis zua Landesgrenz valafft de Stroß uma 100 m in Hessn. Duat is se ois Landesstroß 2305 (Obkiazung: L 2305) ausgwiesn.

 Valauf 
Se fongt bei Großkrotzenburg an da Bundesstroß 8 direkt an da Landesgrenz zu Hessn o und fiaht Richtung Autobohonschlussstej 44 Alzenau-Nord vo da A 45. Ois Noadumgehung valafft se jetzt an Alzenau voabei noch Michelbach. De voa oanign Joar renoviate Kreizung mid da Stootsstroß 3202 in da Ortsduachfoaht is inzwischn vieaspurig. Da weitare Stroßnvalauf fiaht iwa de sognennte Hessnkurve noch Mömbris. Duat zweign de Stootsstroßn 2309 und 2307 ob. De St 2305 passiat im weitan Valauf de Gmoana Blankenbach, Schöllkrippen und Kleinkahl duachs Kahltoi, teiweis parallej zua Kahlgrundbahn. Voam Ort Wiesen, auf da neadlichn Eselshöhe, teit sa se de Streckn, fia uma 2 Kilometa mid da Spessart-Höhenstraße. Nochdem se de Gmoa valossn hod, fiaht se ois Tei vo da Deutsche Ferienroute Alpen–Ostsee links vom Aubach noch Frammersbach, wo se an da Bundesstroß 276 endt.

Noch da Stootsstroß 2305 is a Diskothek in Schöllkrippen bnennt worn.

 Hessnkurve 
miniatur|De Hessnkurve
Ois Hessnkurve werd a kloana Obschnitt vo da Stootsstroß 2305, zwischn Michelbach und Niedersteinbach bezeichnt, der fia uma 500 m im hessischn Main-Kinzig-Kroas valaffa is  (ehemois L 2305). Es hondlt se hiabei um a Doppl-S-Kurve, de bsondas bei Reng fia zoireiche Vakeahsunfäj soagt.

A soagfäjtig austiftlta Stootsvatrog hod greglt, doss a Autofoahra, der in da Hessnkurve 19 km/h zu schnej untawegs woar, des fällig wernde Vawarnungsgejd an an Freistaat hod obfiahn miassn. Is'a 20 km/h schneja ois ealaubt gfoahn, so san 40 Euro Bußgejd fällig worn. Diese woarn donn owa obzfiahn ans Regiarungspräsidium in Kassel. Auffoahunfäj hom bayerische Beomte vo da Inspektion in Alzenau greglt. Woar da Foahra jedoch oikohoiisiat, hom de Stootsonwoitschoft im hessischn Hanau de weitan Eamittlunga aufgnumma.

A Flächntausch hod zum 1. Juli 2011 an Stootsvatrog obglest. Domit is de Hessnkurve nun bayerisch.

 Planunga/Bau 
 De Stootsstroß 2305 fiaht duachn seah eng bebautn Ortskern vo Schimborn. De Planunga vo Umgehungsstroßn neadli oda sidli vom Ort san endguitig obbrochn worn. Stottdessn san an de Engstejn in Schimborn Obrisshaisa und Grundsticke kafft worn. Duat wern in zwoa Etappn Kurvn bseitigt und de Stroß vabroatat. De Bauorbatn soin bis 2018 obgschlossn sei.Main-Echo 3. März 2016: Mömbris-Schimborn Ortsdurchfahrt gesperrt.

 Im Netz 

 Die Hessenkurve
 Umgehung Schimborn
 Meldung auf Portal der Bayerischen Vermessungsverwaltung mit Karte zum Flächentausch

 Beleg 

2305
Kategorie:Mömbris